**Условие № 1. Речник на използваните термини**

|  |  |
| --- | --- |
| Оператор/Притежател на разрешителното | „РЕДЖИНА“ EООД с. Стожер, общ. Добирчка, обл. Добрич, ул. „Тополите“ № 17  |
| Местоположение/адрес на площадката | ПИ с № 053001, в землището на с. Стожер, общ. Добирчка, обл. Добрич |
| Географски координати на условен геометричен център на площадката | 43°26'5.12" N27°48'31.29" E |
| МОСВ | Министерство на околната среда и водите  |
| ИАОС | Изпълнителна агенция по околна среда |
| РИОСВ | Регионална инспекция по околната среда и водите – гр. Варна |
| БД | Басейнова дирекция „Дунавски район“ и Басейнова дирекция „Чермороски район“ |
| Общински власти | Община Добричка |
| Заявлението | Допълнено заявление за издаване на комплексно разрешително на „РЕДЖИНА“ ЕООД за „Инсталация за интензивно отглеждане на птици – бройлери“, в ПИ с № 053001, в землището на с. Стожер, общ. Добирчка, обл. Добрич, представено в ИАОС с писмо Вх. № 4109/19.05.2022 г. |
| КР | Комплексно разрешително |
| СУОС | Система за управление на околната среда |
| ГДОС | Годишен доклад за изпълнение на дейностите, за които е предоставено настоящото комплексното разрешително (годишен доклад за околна среда) |
| Наредбата | Наредба за условията и реда за издаване на комплексни разрешителни |
| ЗООС | Закон за опазване на околната среда |
| ЗУТ | Закон за устройство на територията |
| ЗУО | Закон за управление на отпадъците |
| ГД “ПБЗН” – МВР | Главна дирекция „Пожарна безопасност и защита на населението“ към Министерство на вътрешните работи |
| Ден | От 07.00ч. до 19.00ч. |
| Вечер | От 19.00ч. до 23.00ч. |
| Нощ | От 23.00ч. до 07.00ч. |
| dB(A) | Децибели (А скала) |
| НДНТ | Най-добри налични техники |
| Единица капацитет | 1 000 броя птици за един жизнен цикъл |
| Един жизнен цикъл | 35-50 дни |
| m3/единица капацитет | Количество консумирана вода за производството на единица капацитет |
| MWh/единица капацитет | Количество консумирана електроенергия за производството на единица капацитет |
| t/y  | Количество, изразено като тона за 1 година |
| Годишна консумация | Количество употребен ресурс за 1 година |
| ЕРИПЗ | Европейски регистър за изпускането и преноса на замърсители |
| ГПСОВ | Градска пречиствателна станция за отпадъчни води |
| ВиК | Водоснабдяване и канализация |
| ВС | Вентилационна система |
| Норма за ефективност | Количество ресурс, изпуснат замърсител или образуван отпадък за единица капацитет  |
| Общ екскретиран азот | Общият азот, отделен в резултат от метаболитните процеси при животните чрез урината и изпражненията |
| Общ екскретиран фосфор | Общият фосфор, отделен в резултат от метаболитните процеси при животните чрез урината и изпражненията |
| ad libitum | Осигуряване на свободен достъп до фуражи или вода, като по този начин животното може само да регулира съответно приетото количество според биологичните си нужди  |
| Чувствителен рецептор | Зона, която се нуждае от специална защита срещу замърсяване, като например:* жилищни зони;
* зони, в които се извършват човешки дейности (например училища, детски градини, зони за отдих, болници или старчески домове);
* чувствителни екосистеми/местообитания
 |
| Стопанство | Инсталация, съгласно посоченото в член 3, точка 3 от Директива 2010/75/ЕС, в която се отглеждат свине или птици |
| Жизнено пространство за едно животно | Предоставеното пространството на едно животно в дадена система за отглеждане, при отчитане на максималния капацитет на съоръжението |
| НДНТ-СЕН | Емисионни нива, съответстващи на най-добри налични техники |
| ЗЗВВХВС | Закон за защита от вредното въздействие на химичните вещества и смеси |
| ОХВ | Опасни химични вещсества  |

**Условие № 2. Инсталации, обхванати от това разрешително**

**Инсталация, която попада в обхвата на т. 6.6, буква „а“ от** **Приложение № 4 към ЗООС – Инсталация за интензивно отглеждане на птици с повече от 40 000 места за птици**

1. **Инсталация за интензивно отглеждане на птици – бройлери, включваща:**
* Производствено хале № 10;
* Производствено хале № 11;
* Производствано хале № 12;
* Производствено хале № 13;
* Производствено хале № 14;
* Производствено хале № 15

**Инсталации, непопадащи в обхвата на Приложение № 4 към ЗООС:**

1. **Отоплителна инсталация, включваща:**
* 90 броя газови брудери (по 15 брудера във всяко хале), всеки с мощност по 0,012 МWth

**Условие № 3. Обхват**

**Условие 3.1.** Работата на инсталациите и емисиите в околната среда да бъдат контролирани и поддържани в съответствие с условията на настоящото комплексно разрешително. Всички планове и програми, които се изискват в настоящото разрешително, са неразделна част от него.

**Условие 3.2.** Нито едно от условията в разрешителното не отменя законовите задължения на притежателя му, произтичащи от други нормативни актове.

**Условие 3.3.** Всяко назоваване в настоящото разрешително на понятието „площадка“ ще означава територията, на която са разположени инсталациите по **Условие № 2**, и очертана с цветна линия на Генплан на **КАРТА № 2** от Графични приложения към Заявлението.

**Условие № 4. Капацитет на инсталацията**

**Условие 4.1.** На притежателят на настоящото разрешително се разрешава да експлоатира инсталацията по **Условие № 2**, попадаща в обхвата на Приложение № 4 към ЗООС, без да превишава капацитета, посочен в **Таблица 4.1.**

**Таблица 4.1.**

|  |  |  |  |
| --- | --- | --- | --- |
| **№** | **Инсталация** | **Позиция на дейността по Приложение № 4 към ЗООС** | **Капацитет, места за птици** |
| **1.** | Инсталация за интензивно отглеждане на птици - бройлери, включваща:* Производствено хале № 10;
* Производствено хале № 11;
* Производствано хале № 12;
* Производствано хале № 13;
* Производствано хале № 14;
* Производстванохале № 15
 | **6.6. „а“** | **121 800**20 30020 30020 30020 30020 30020 300 |

|  |  |  |
| --- | --- | --- |
| **№** | **Инсталации, извън обхвата на Приложение № 4 към ЗООС** | **Капацитет,****MW** |
| **1.** | Отоплителна инсталация, включваща:* 90 броя газови брудери (по 15 брудера във всяко хале), всеки с мощност по 0,012 МW
 | **1.08** |

**Условие 4.2. Докладване**

**Условие 4.2.1.** Притежателят на настоящото разрешително да прилага инструкция за измерване или изчисляване на годишната продукция за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.2.** Притежателят на настоящото разрешително да документира и докладва като част от ГДОС годишно количество продукция за инсталацията по **Условие № 2**, която попада в обхвата на Приложение № 4 към ЗООС.

**Условие 4.2.3.** Притежателят на настоящото разрешително да документира и докладва веднъж годишно, като част от ГДОС:

* Брой постъпващи и напускащи животни, включително умрели

**Условие № 5. Управление на околната среда**

Притежателят на настоящото комплексно разрешително да осъществява системно управление по околна среда, съобразено с изискванията на приложимите заключения за НДНТ и отговарящо на следните условия:

**Условие 5.1.** Притежателят на настоящото разрешително да изготви всички инструкции за експлоатация и поддръжка, изисквани с разрешителното.

**Условие 5.2.** Притежателят на настоящото разрешително да прилага писмени инструкции за мониторинг на техническите и емисионни показатели, съгласно условията в комплексното разрешително.

**Условие 5.3.** Притежателят на настоящото разрешително да прилага писмени инструкции за периодична оценка на съответствието на стойностите на емисионните и технически показатели с определените в условията на разрешителното.

**Условие 5.4.** Притежателят на настоящото разрешително да прилага писмена инструкция за установяване на причините за допуснатите несъответствия и предприемане на коригиращи действия.

**Условие 5.5.** Притежателят на настоящото комплексно разрешително да прилага писмена инструкция за периодична оценка на наличие на нови нормативни разпоредби към работата на инсталациите по **Условие № 2**, произтичащи от нови нормативни актове, и да уведомява ръководния персонал за предприемане на необходимите организационни/технически действия за постигане съответствие с тези нормативни разпоредби.

**Условие 5.6.** Притежателят на настоящото разрешително да документира писмените инструкции в съответствие с изискванията на условията в комплексното разрешително.

**Условие 5.7**. Притежателят на настоящото разрешително да документира и съхранява резултатите от прилагането на инструкцията по **Условие 5.5.**

**Условие № 6. Тълкуване**

**Условие 6.1.** Всички условия в настоящото комплексно разрешително, за които не е определен индивидуален срок за изпълнение се считат за влизащи в сила от датата на влизане в сила на настоящото комплексно разрешително.

**Условие 6.2.** Количеството емитиран замърсител във въздуха и/или водите, за единица капацитет се изчислява, като годишното количество замърсител се раздели на броя на отгледаните птици през съответната година, умножи се по 1000 и се раздели на броя на циклите за съответната година. За изчисляване на годишното количество замърсител следва да се използват указанията от Ръководството за прилагане на ЕРИПЗ.

**Условие 6.3.** Употребените ресурси се определят като:

**Условие 6.3.1.** Годишните стойности на нормите за ефективност се изчисляват като годишната стойност употребените ресурси се раздели на броя на отгледаните птици за календарната година, умножи се по 1000, и се раздели на броя на циклите през съответната година.

**Условие 6.3.2.** Нормите за ефективност по отношение консумацията на ресурси са спазени в случай, че така изчислените стойности са по-малки или равни на количествата, определени в настоящото разрешително.

**Условие 6.4.** Годишното количество образуван отпадък се определя като сума от количествата образуван отпадък за 12 месеца.

**Условие 6.4.1.** Условията за разрешено количество образуван отпадък са спазени в случай, че така изчислените годишни количества са по-малки или равни на количествата, определени в настоящото разрешително.

**Условие 6.5.** „Въвеждане в експлоатация“ е датата, от която инсталацията/съоръжението е въведена в експлоатация по реда на ЗУТ или по реда на друга приложима, специализирана нормативна уредба, а когато такъв ред не е приложим - датата, от която инсталацията/съоръжението започне да консумира вода, енергия и/или суровини/спомагателни материали/горива и съответно започне да отделя емисии и отпадъци в околната среда.

**Условие 6.6.** „Прекратяване на работата на инсталации/съоръжения или на части от тях“ са случаите, когато операторът/притежателят на разрешителното преустанови работата на инсталации/съоръжения или на части от тях, при което се изключва вероятността за бъдещо възобновяване на тяхната работа. Прекратяването на дейността на инсталации/съоръжения или на части от тях включва демонтиране на оборудването и/или свързаните с неговата работа технологични линии. Окончателното прекратяване на всички дейности по Приложение № 4 към ЗООС на площадката включва и изпълнението на чл. 121, т. 8 от ЗООС.

**Условие 6.7.** „Временно прекратяване на работата на инсталации/съоръжения или на части от тях“ са случаите, когато операторът/притежателят на разрешителното преустановява работата на инсталации/съоръжения или на части от тях за определен период от време.

**Условие 6.8.** Условията за норми за еквивалентно ниво на шум са спазени в случай, че всяко наблюдение отговаря на поставените в настоящото комплексно разрешително норми. Наблюденията се правят при спазване изискванията на чл. 16, ал. 2 и чл. 18 от Наредба № 54 от 13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с „Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие“.

**Условие 6.9.** Разработеният от оператора план за собствен мониторинг, съобразен с условията в комплексното разрешително, се представя за съгласуване в РИОСВ. Изпълнителният директор на ИАОС одобрява плана, и писмено уведомява оператора за това.

**Условие 6.10.** „Метод за изпитване“ е посочения/посочените в комплексното разрешително метод/методи за изпитване.

**Условие № 7. Уведомяване**

**Условие 7.1.** Притежателят на настоящото комплексно разрешително да уведомява областния управител, кмета на общината, РИОСВ и органите на ГД “ПБЗН” – МВР, при аварийни или други замърсявания, а в случаите на замърсяване на повърхностни и/или подземни води и Басейновата дирекция, когато са нарушени установените с настоящото комплексно разрешително или с нормативен акт норми на изпускане на замърсяващи вещества в околната среда, след установяване на вида на замърсяващите вещества и размера на замърсяването.

**Условие 7.2.** Притежателят на настоящото разрешителното да уведомява РИОСВ за началото и очакваната продължителност на приемните изпитвания по смисъла на ЗУТ или по реда на друга приложима, специализирана нормативна уредба за въвеждане в нормална експлоатация на инсталациите/пречиствателните съоръжения.

**Условие 7.3.** Притежателят на настоящото разрешителното след приключване на приемните изпитвания да представи в РИОСВ копие от документа за въвеждане на обекта в експлоатация.

**Условие 7.4.** Притежателят на настоящото разрешителното да информира ИАОС, с копие до РИОСВ за всяка планирана промяна (по смисъла на ЗООС) в работата на инсталациите по **Условие № 2.**, съгласно нормативно установения ред.

**Условие 7.5.** Притежателят на настоящото разрешително да уведомява съответния компетентен орган при аварийни или други замърсявания.

**Условие 7.6.** Притежателят на настоящото разрешително е длъжен незабавно да информира съответния компетентен орган при съществуване на непосредствена заплаха за екологични щети въпреки предприетите от него мерки.

**Условие 7.7.** При настъпили екологични щети операторът е длъжен незабавно да уведоми съответния компетентен орган за причинените екологични щети.

**Условие 7.8.** Притежателят на настоящото разрешителното да докладва ежегодно, като част от ГДОС информацията по изпълнението на **Условие 7.1** и **Условие 7.4.**

**Условие № 8. Използване на ресурси**

**Условие 8.1. Използване на вода**

**Условие 8.1.1.** Използването на вода за производствени нужди да става единствено при наличие на Разрешително за водовземане, издадено, съгласно изискванията на Закон за водите, и/или при наличие на актуален договор с “В и К” оператор и при спазване на условията в документите, уреждащи законосъобразното използване на вода.

**Условие 8.1.2.** При работа на инсталацията по **Условие № 2**, попадаща в обхвата на Приложение № 4 към ЗООС, да не се надвишават количествата вода за производствени нужди, посочени в **Таблица 8.1.2.**

**Таблица 8.1.2.**

|  |  |
| --- | --- |
| **Инсталация** | **Годишна норма за ефективност при употребата на вода, m3/единица капацитет** |
| Инсталация за интензивно отглеждане на птици - бройлери | 11,03 |

**Условие 8.1.3.** Притежателят на настоящото разрешително да прилага инструкция за експлоатация и поддръжка на поилните системи към производствените халета, които са основен консуматор на вода за производствени нужди.

**Условие 8.1.4.** Притежателят нанастоящото разрешително да прилага инструкция за извършване на проверки на техническото състояние на водопроводната мрежа на площадката, установяване на течове и предприемане на действия за тяхното отстраняване.

**Условие 8.1.5. Измерване и документиране**

**Условие 8.1.5.1.** Притежателят на настоящото разрешително да отчита количеството на използваната вода за производствени нужди от инсталацията по **Условие № 2**, попадаща в обхвата на Приложение № 4 към ЗООС, чрез водомерното устройство означено на Карта № 3 към заявлението.

**Условие 8.1.5.2.** Притежателят на настоящото разрешително да прилага инструкция за измерване и документиране на изразходваните количества вода за производствени нужди. Документираната информация да включва:

* + - Годишна консумация на вода за производствени нужди за инсталацията по **Условие № 2,** която попада в обхвата на Приложение № 4 към ЗООС;
		- Стойността на годишната норма за ефективност при употребата на вода за производствени нужди за инсталацията по **Условие № 2**, попадаща в обхвата на Приложение №4 към ЗООС.

**Условие 8.1.5.3.** Притежателят на настоящото разрешително да прилага инструкция за оценка на съответствието на изразходваните количества вода за производствени нужди с нормата по **Условие 8.1.2.** Инструкцията да включва установяване на причините за несъответствията и предприемане на коригиращи действия. Резултатите от изпълнението на инструкцията да се документират и съхраняват.

**Условие 8.1.5.4.** Притежателят на настоящото разрешително да документира резултатите от изпълнението на инструкциятаза проверките на техническото състояние на водопроводната мрежа, установяване на течове и предприетите действия за тяхното отстраняване. Резултатите да се съхраняват.

**Условие 8.1.5.5.** Резултатите от изпълнението на инструкцията по **Условие 8.1.3** да се документират, съхраняват и да се предоставят при поискване от страна на компетентните органи.

**Условие 8.1.6. Докладване**

**Условие 8.1.6.1.** Притежателят на настоящото разрешително да докладва ежегодно, като част от ГДОС, за количеството на използваната вода при работа на инсталацията по **Условие № 2**, попадаща в обхвата на Приложение № 4 към ЗООС, изразено като:

* + - Годишна норма за ефективност при употребата на производствена вода за инсталацията по **Условие № 2**, попадаща в обхвата на Приложение №4 към ЗООС за календарната година.

**Условие 8.1.6.2.** Притежателят на настоящото разрешително да докладва ежегодно, като част от ГДОС резултати от оценката за съответствие по **Условие 8.1.5.3.** Информацията задължително да съдържа информация за броя и причините за документираните несъответствия и предприетите/планирани коригиращи действия за отстраняването им.

**Условие 8.2. Енергия**

**Условие 8.2.1.** **Използване на енергия**

**Условие 8.2.1.1.** Консумираната електроeнергия от инсталацията по **Условие № 2**, попадаща в обхвата на Приложение № 4 към ЗООС, да не превишава стойността, посоченa в **Таблица 8.2.1.1.**:

**Таблица 8.2.1.1.**

|  |  |
| --- | --- |
| **Инсталация, попадаща в обхвата на Приложение № 4 към ЗООС** | **Годишна норма за ефективност при употребата на електроенергия, MWh/единица капацитет** |
| Инсталация за интензивно отглеждане на птици – бройлери | 1,57 |

**Условие 8.2.1.2.** Притежателят на настоящото комплексно разрешително да прилага инструкция за експлоатация и поддръжка на осветителната и вентилационна система, основни консуматори на електроенергия, към Инсталация за интензивно отглеждане на птици – бройлери.

**Условие 8.2.2.** **Измерване и документиране**

**Условие 8.2.2.1.** Притежателят на настоящото комплексно разрешително да прилага инструкция, осигуряваща измерване и документиране на изразходваните количества електроeнергия за производствени нужди, изразени като:

* + - Стойностите на годишните норми за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС;
		- Годишнa консумация на електроенергия за производствени нужди за инсталацията по **Условие № 2**, попадаща в обхвата на Приложение № 4 към ЗООС.

Изразходваното количество електроенергия да се отчита, чрез измервателно устройство –електромер, посочен на Генплан на **КАРТА № 4** от Графични приложения към Заявлението.

**Условие 8.2.2.2.** Притежателят на настоящото комплексно разрешително да прилага инструкция за оценка на съответствието на измерените количества консумирана електроенергия с определените такива в **Таблица 8.2.1.1.**, в това число установяване на причините за несъответствията и предприемане на коригиращи действия за отстраняването им. Резултатите от изпълнението на инструкцията да се документират.

**Условие 8.2.2.3.** Притежателят на настоящото комплексно разрешително да документира резултатите от изпълнението на инструкцията за експлоатация и поддръжка на осветителната и вентилационна система, основни консуматори на електроенергия, към Инсталация за интензивно отглеждане на птици – бройлери.

**Условие 8.2.3. Докладване**

**Условие 8.2.3.1.** Притежателят на настоящото комплексно разрешително да докладва ежегодно, като част от ГДОС на:

* + - изчислените стойности на годишните норми за ефективност при употребата на електроенергия за инсталацията по **Условие № 2**, попадаща в обхвата на Приложение № 4 към ЗООС за календарната година;
		- резултатите от оценката на съответствието на количествата електроенергия с определените такива в **Таблица 8.2.1.1.**, причините за документираните несъответствия и предприетите коригиращи действия.

**Условие 8.3. Суровини, спомагателни материали и горива**

**Условие 8.3.2. Измерване и документиране**

**Условие 8.3.2.1.** Притежателят на настоящото разрешително да прилага инструкция, осигуряваща измерване/изчисляване и документиране на:

* годишната консумация на фураж за инсталацията по Условие № 2 , попадаща в обхвата на Приложение № 4 към ЗООС;
* разход на гориво за Отоплителната инсталация към Инсталацията за отглеждане на птици - бройлери, включваща 90 броя газови брудери (по 15 брудера във всяко хале), всеки с мощност по 0,012 МW.

**Условие 8.3.3. Докладване**

**Условие 8.3.3.1.** Притежателят на настоящото разрешително да докладва като част от ГДОС измерените/изчислените годишни стойности при:

* употребата на фураж за инсталацията по Условие 2, попадаща в обхвата на Приложение № 4 към ЗООС;
* разход на гориво за Отоплителната инсталация към Инсталацията за отглеждане на птици - бройлери, включваща 90 броя газови брудери (по 15 брудера във всяко хале), всеки с мощност по 0,012 МW.

**Условие 8.3.4. Съхранение на спомагателни материали** **и горива**

**Условие 8.3.4.1.** Всички химични вещества и смеси, класифицирани в една или повече категории на опасност, съгласно Регламент (ЕО) № 1272/2008 относно класифицирането, етикетирането и опаковането на вещества и смеси, изменен с последващи изменения и поправки, да бъдат опаковани, етикетирани и снабдени с информационни листове за безопасност. Информационните листове за безопасност да отговарят на изискванията на Приложение II към Регламент (ЕО) 1907/2006 относно регистрацията, оценката, разрешаването и ограничаването на химикали (REACH), изменен с последващи изменения и поправки.

**Условие 8.3.4.1.1.** Притежателят на настоящото разрешително да съхранява на площадката и да представя при поискване на РИОСВ копия от информационните листове за безопасност на използваните опасни химични вещества и смеси, като спомагателни материали и горива.

**Условие 8.3.4.1.2.** Съхранението на химични вещества и смеси трябва да отговаря на условията за съхранение, посочени в информационните листове за безопасност и Наредбата за реда и начина за съхранение на опасни химични вещества и смеси.

**Условие 8.3.4.2.** Притежателят на настоящото разрешително да представи в срок до един месец, от датата на влизане в сила на настоящото комплексно разрешително, в РИОСВ актуален план на площадката, в който са означени местата за съхранение на всички опасни химични вещества и смеси, използвани като спомагателни материали и горива.

**Условие 8.3.4.3.** При планирана промяна на място за съхранение на опасни спомагателни материали и горива, притежателят на настоящото разрешително да представи в РИОСВ актуализация на план на площадката с означени на него места за съхранение на опасни вещества, в срок един месец преди осъществяване на промяната.

**Условие 8.3.5. Документиране**

**Условие 8.3.5.1.** Притежателят на настоящото разрешително да документира резултатите от извършените проверки на съответствието на съоръженията, складовете и площадките за съхранение на спомагателни материали и горива с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие 8.3.6. Докладване**

**Условие 8.3.6.1.** Притежателят на настоящото разрешително да докладва като част от ГДОС резултатите от извършените проверки на съответствието на съоръженията, складовете и площадките за съхранение на спомагателни материали и горива с изискванията на нормативната уредба за реда и начина на съхранение на опасни химични вещества, включително на установените причини за несъответствие и предприетите коригиращи действия.

**Условие № 9. Емисии в атмосферата**

**Условие 9.2.** **Емисии от точкови източници**

**Условие 9.2.1.** Дебитът на технологичните и вентилационни газове от всички организирани източници, посочени в **Условие 9.2.2.**, не трябва да превишава определените в **Таблица 9.2.2.** стойности.

Не се допуска наличие или експлоатация на други организирани източници на емисии и изпускащи устройства в атмосферния въздух, освен описаните в **Таблица 9.2.2.** към **Условие 9.2.2** и означени на Генплан на площадката на **КАРТА № 6** от Графични приложения към Заявлението.

**Условие 9.2.2.** **Инсталация за интензивно отглеждане на птици – бройлери**

**Таблица 9.2.2.**

|  |  |  |  |  |
| --- | --- | --- | --- | --- |
| **Изпускащо устройство****пореден №** | **Източник на отпадъчни газове** | **Пречиствателно съоръжение** | **Максимален дебит на газовете****(Nm3/h)** | **Височина на изпускащото устройство****(m)** |
| ВС № 10 | Производствено хале № 10 | - | 6 бр. вентилатори по 221 440 Nm3/h | 1,10 |
| ВС № 11 | Производствено хале № 11 | - | 6 бр. вентилатори по 221 440 Nm3/h | 1,10 |
| ВС № 12 | Производствено хале № 12 | - | 6 бр. вентилатори по 221 440 Nm3/h | 1,10 |
| ВС № 13 | Производствено хале № 13 | - | 6 бр. вентилатори по 221 440 Nm3/h | 1,10 |
| ВС № 14 | Производствено хале № 14 | - | 6 бр. вентилатори по 221 440 Nm3/h | 1,10 |
| ВС № 15 | Производствено хале № 15 | - | 6 бр. вентилатори по 221 440 Nm3/h | 1,10 |

**Условие 9.2.3.** При експлоатацията на инсталацията по **Условие № 2,** попадаща в обхвата на Приложение № 4 към ЗООС, стойностите на общия екскретиран азот и общия екскретиран фосфор за жизнено пространство за едно животно/година не трябва да превишават определените в **Таблица 9.2.3.** стойности. Методът на изчисление/оценката на емисиите да се съгласува с РИОСВ чрез плана за мониторинг.

**Таблица 9.2.3. Свързан с НДНТ общ екскретиран азот и общ екскретиран** **фосфор**

|  |  |  |
| --- | --- | --- |
| **Параметър** | **Категория животни** | **Свързан с НДНТ общ екскретиран азот/фосфор (kg екскретиран азот/фосфор за жизнено пространство за едно животно/година)** |
| Общ екскретиран азот,изразен като N. | Бройлери | 0,6 |
| Общ екскретиран фосфор,изразен като P2O5. | Бройлери | 0,25 |

**Условие 9.2.4.** При експлоатацията на инсталацията по **Условие № 2,** попадаща в обхвата на Приложение № 4 към ЗООС, емисиите на амоняк във въздуха за жизнено пространство за едно животно/година не трябва да превишават определените в **Таблица 9.2.4.** стойности. Методът на изчисление/оценката на емисиите да се съгласува с РИОСВ чрез плана за мониторинг.

**Таблица 9.2.4. НДНТ-СЕН за емисии на амоняк във въздуха от всяко помещение за интензивно отглеждане на птици – бройлери**

|  |  |  |
| --- | --- | --- |
| **Параметър** | **Категория животни** | **НДНТ-СЕН****(kg NH3/жизнено пространство за едно животно/година)**  |
| Амоняк, изразен като NH3 | Бройлери | 0,08 |

**Условие 9.2.5.** Притежателят на настоящото разрешително да прилага инструкция за извършване на периодична оценка на съответствието на изчислените стойности на контролираните параметри с определените стойности в **Таблица 9.2.3.** и **Таблица 9.2.4.,** установяване на причините за несъответствията и предприемане на коригиращи действия.

**Условие 9.3. Неорганизирани емисии**

**Условие 9.3.1.** Всички емисии на вредни вещества от инсталацията по **Условие № 2** да се изпускат в атмосферния въздух организирано, т.е. през изпускащите устройства, описани в **Условие 9.2.2.**

**Условие 9.3.2** Притежателят на настоящото разрешително, да прилага инструкция за периодична оценка за наличието на източници на неорганизирани емисии на площадката, установяване на причините за неорганизираните емисии от тези източници и предприемане на мерки за ограничаването им.

**Условие 9.3.3** Притежателят на настоящото разрешително да прилага инструкция за извършване на периодична оценка на спазването на мерките за предотвратяване и ограничаване на неорганизираните емисии, установяване на причините за несъответствията и предприемане на коригиращи действия.

**Условие 9.3.4.** Притежателят на настоящото разрешително да предприема всички необходими мерки за ограничаване емисиите на прахообразни вещества, съгласно изискванията на чл. 70 на Наредба №1 от 27.06.2005г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии.

**Условие 9.3.5.** С цел намаляване емисиите на амоняк от сградите за отглеждане на птици на площадката, притежателят на настоящото разрешително да прилага следните техники:

* принудителна вентилация и система за поене без течове (при плътен под с дебела постеля);
* система за принудително изсушаване на постелята чрез използване на вътрешния въздух (при плътен под с дебела постеля).

**Условие 9.3.6.** С цел намаляване на емисиите от съоръжения за съхранение на твърд оборски тор на площадката, притежателят на настоящото разрешително да прилага следните техники:

* съхранение на изсушения твърд оборски тор в торохранилище;
* намаляване на съотношението между площта на излъчващата повърхност и обема на купа
* оборски тор;
* покриване на купа твърд оборски тор;
* съхранение на твърдия оборски тор върху твърд непромокаем под, оборудван с дренажна система и резервоар за оттока;
* избор на съоръжение за съхранение с достатъчен капацитет.

**Условие 9.3.7.** С цел намаляване на общия екскретиран азот и общия екскретиран фосфор във въздуха от сградите за отглеждане на птици, притежателят на настоящото разрешително да прилага следните техники:

* намаляване на съдържанието на суров протеин чрез хранителни дажби с балансирано съдържание на азот в зависимост от нуждата от енергия и лесно смилаеми аминокиселини;
* многофазово хранене с дажби, чийто състав е адаптиран към периода на развитие на животните;
* добавяне на контролирани количества основни аминокиселини към дажби с ниско съдържание на суров протеин;
* използване на одобрени добавки към фуражите, които намаляват общия екскретиран азот;
* използване на неорганични фосфати с висока смилаемост за частично заменяне на традиционните източници на фосфор във фуражите.

**Условие 9.3.8.** С цел намаляване на праховите емисии от всяка сграда за отглеждане на птици на площадката, притежателят на настоящото разрешително да прилага една или комбинация от посочените по-долу техники:

* застилане с прясна слама чрез използване на нископрахова техника (напр. ръчно);
* използване на по-груб постелъчен материал (напр. ненарязана слама или талаш вместо рязана слама);
* прилагане на хранене ad libitum;
* пневматично пълнене на бункерите за фураж.

**Условие 9.3.9.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.3.5.**, **Условие 9.3.6.**, **Условие 9.3.7.**, и **Условие 9.3.8.**

**Условие 9.4. Интензивно миришещи вещества**

**Условие 9.4.1.** Притежателят на настоящото разрешително да извършва всички дейности на площадката по начин, недопускащ разпространението на миризми извън границите на производствената площадка.

**Условие 9.4.2.** В случай на получени оплаквания за миризми, притежателят на настоящото разрешително да предприеме незабавни действия за идентифициране на причините за появата им и мерки за предотвратяване/намаляване на емисиите на интензивно миришещи вещества, генерирани от дейностите на площадката.

**Условие 9.4.3.** Притежателят на настоящото разрешително да прилага инструкция за периодична оценка на спазването на мерките за предотвратяване/намаляване емисиите на интензивно миришещи вещества.

**Условие 9.4.4.** Притежателят на настоящото разрешително да прилага инструкция за периодична оценка за възможността за замърсяване с миризми в чувствителните рецептори.

**Условие 9.4.5.** В случаите, когато се очаква и/или има доказателства за замърсяване с миризми в чувствителните рецептори притежателят на настоящото разрешително да извършва периодичен мониторинг на емисиите на миризми във въздуха, чрез използване на:

* европейските (EN) стандарти (напр. чрез динамична олфактометрия съгласно EN 13725 с цел определяне на концентрацията на миризмата);
* когато се прилагат алтернативни методи, за които няма стандарти EN (напр. измерване/оценка на излагането на миризми, оценка на въздействието на миризми), може да се използват ISO, национални и други международни стандарти, които гарантират предоставянето на данни с равностойно научно качество.

**Условие 9.4.6.** В случаите, когато се очаква и/или има доказателства за достигане на миризми до чувствителните рецептори и с цел предотвратяване или, където това не е практически осъществимо, намаляване на емисиите на миризми от стопанството притежателят на настоящото разрешително да изготви, изпълни и при необходимост редовно да преразглежда план за управление на миризмите, който да включва следните елементи:

* протокол, съдържащ подходящи действия и срокове;
* протокол за провеждане на мониторинг на миризмите;
* протокол за реагиране при установяване на замърсяване с миризми;
* програма за предотвратяване и отстраняване на миризми, предназначена например за определяне на източника(ците); за мониторинг на емисиите на миризми за характеризиране на приноса на източниците и за прилагането на мерки за тяхното отстраняване и/или намаляване;
* преглед на предишните инциденти и мерки за справяне с миризмите и разпространение на информация за инцидентите, свързани с миризмите.

**Условие 9.4.7.** Притежателят на настоящото комплексно разрешително да прилага инструкция за изпълнение на мерките/техниките, описани в **Условие 9.4.5. и Условие 9.4.6.**

**Условие 9.5.** **Въздействие на емисиите на вредни вещества върху качеството на атмосферния въздух**

**Условие 9.5.1.** Емисиите на вредни вещества в атмосферния въздух, генерирани от дейностите на площадката да не водят до нарушаване на действащите норми за качество на въздуха.

**Условие 9.6. Условия за собствен мониторинг**

**Условие 9.6.1. Изисквания към собствения мониторинг на емисиите на вредни вещества във въздуха**

**Условие 9.6.1.1.** Притежателят на настоящото разрешително да определя годишните количества на замърсителите (kg/y) в атмосферния въздух по Допълнение 4 на Ръководство за прилагане на ЕРИПЗ, съгласно изискванията на Регламент № 166/2006г. относно създаването на Европейски регистър за изпускането и преноса на замърсителите (EРИПЗ).

**Условие 9.6.1.2.** В срок до един месец от влизане в сила на настоящето разрешително притежателя на настоящото разрешително да изготви и съгласува с РИОСВ план за мониторинг на общия екскретиран азот и общия екскретиран фосфор и съответно емисиите на амоняк и прах във въздуха, съобразен с условията на разрешителното.

**Условие 9.6.1.3.** Веднъж годишно притежателят на настоящото комплексно да извършва мониторинг на отделените в оборския тор общ азот и общ фосфор, чрез изчисляване на емисиите чрез използване на масовия баланс на азота и фосфора въз основа на приемания фураж, съдържанието на суров протеин в дажбите, общия фосфор и показателите на животните, или да извършва оценка на емисиите чрез анализ на оборския тор за общо съдържание на азот и фосфор, при спазване на регламентираните стойности в **Таблица 9.2.3.**

**Условие 9.6.1.4.** Веднъж годишно притежателят на настоящото комплексно разрешително да извършва мониторинг на емисиите на амоняк във въздуха, чрез използване на емисионни коефициенти, при спазване на регламентираните стойности в **Таблица 9.2.4.**

**Условие 9.6.1.5.** Веднъж годишно притежателят на настоящото разрешително да извършва мониторинг на праховите емисии, чрез оценка с използване на емисионни коефициенти или чрез използване на методите от стандартите EN, или на други методи (ISO, национални и международни), които осигуряват данни с равностойно научно качество.

**Условие 9.6.2.** **Документиране и докладване**

**Условие 9.6.2.1.** Притежателят на настоящото разрешително да документира и съхранява на площадката информация за всички вещества и техните количества, свързани с прилагането на Европейски регистър за изпускането и преноса на замърсителите (EРИПЗ).

**Условие 9.6.2.2.** Притежателят на настоящото разрешително да документира и съхранява резултатите от изпълнението на мерките за предотвратяване/намаляване на неорганизираните емисии и интензивно миришещи вещества, генерирани от дейностите на площадката.

**Условие 9.6.2.3.** Притежателят на настоящото разрешително да документира и съхранява постъпилите оплаквания за миризми в резултат от дейностите, извършвани на площадката.

**Условие 9.6.2.4.** Притежателят на настоящото разрешително да докладва ежегодно, като част от ГДОС информация по **Условие 9.6.2.1.**, **Условие 9.6.2.2.** и **Условие** **9.6.2.3.**,и в съответствие с изискванията на Европейски регистър за изпускането и преноса на замърсителите (EРИПЗ).

**Условие 9.6.2.5.** Притежателят на настоящото разрешително да докладва ежегодно, като част от ГДОС стойностите на изчислените в съответствие с **Условие 6.2.** количества емитирани замърсители във въздуха, за всяко изпускано вредно вещество от инсталацията по **Условие № 2,** попадаща в обхвата на Приложение № 4 към ЗООС.

**Условие 9.6.2.6.** Притежателят на настоящото разрешително да документира и съхранява за всяко изпускащо устройство/вентилационна система максималния дебит на отпадъчните газове, стойностите на контролираните параметри (общ екскретиран азот, фосфор, емисиите на амоняк и прах във въздуха) и честотата на мониторинг на контролираните параметри за всяка календарна година и да ги предоставя при поискване от компетентния орган.

**Условие 9.6.2.7.** Притежателят на настоящото разрешително да документира и съхранява резултатите от оценката на съответствието на измерените/изчислените стойностите на контролираните параметри с определените в **Таблица 9.2.3**. и **Таблица 9.2.4.** стойности, установените причини за несъответствия и предприетите коригиращи действия.

**Условие 9.6.2.8.** Резултатите от прилагането на инструкциите по **Условие 9.2.5.**, **Условие 9.3.9.** и **Условие 9.4.7.** да се документират**,** съхраняват на площадката и представят при поискване от компетентния орган. При актуализиране на изготвената информация, операторът да представя в РИОСВ актуално копие.

**Условие 9.6.2.9.** Притежателят на настоящото комплексно разрешително да докладва информацията по **Условие 9.6.2.8.**, **Условие 9.6.1.3.**, **Условие 9.6.1.4.** и **Условие 9.6.1.5.** като част от ГДОС.

**Условие № 10 Емисии в отпадъчните води**

При работа на инсталацията по **Условие № 2** не се разрешава заустване на производствени и битово-фекални води във водни обекти.

**Условие 10.1. Производствени отпадъчни води**

**Условие 10.1.1.** Притежателят на настоящото разрешително да отвежда производствените отпадъчни води (от почистване на халетата), единствено в 2 бр. бетонови черпателни резервоара, всеки с обем 20 м3. и производствените отпадъчните води от дезинфекционната площадка да се отвеждат единствено в 1 бр. безотточен черпателен резервоар, с обем 30 м3, обозначени на Карта № 10. от заявлението.

**Условие 10.1.2.** Съдържанието на водоплътните черпателни резервоари, по **Условие 10.1.1.** да се предава, съгласно сключен договор за приемане и пречистване на отпадъчните води с експлоатиращото селищната канализационна система и/или селищната пречиствателна станция ВиК дружество и при спазване на условията в него. Почистването и извозването на отпадъчните води да се извършва от лицензирана за услугата фирма, съгласно сключен договор и при спазване на условията в него.

**Условие 10.1.3.** Притежателят на настоящото разрешително да прилага инструкция за периодична проверка и поддръжка на състоянието на отвеждащата до водоплътните черпателни резервоари, канализационна мрежа на площадката на дружеството, както и периодично проверка на водоплътността й и нивото на отпадъчните води в нея, включително установяване на течове и предприемане на коригиращи действия за тяхното отстраняване.

**Условие 10.2. Битово-фекални води**

**Условие 10.2.1.** Притежателят на настоящото разрешително да отвежда битово-фекални води (от битовите помещения към птицевъдните халета, битовата част на портала), единствено във 2 бр. бетонови безотточни резервоара, с обем 20 м3, и 2 м3 обозначени на Карта № 10. от заявлението.

**Условие 10.2.2.** Съдържанието на водоплътните черпателни резервоари, по **Условие 10.2.1.** да се предава, съгласно сключен договор за приемане и пречистване на отпадъчните води с експлоатиращото селищната канализационна система и/или селищната пречиствателна станция ВиК дружество и при спазване на условията в него. Почистването и извозването на отпадъчните води да се извършва от лицензирана за услугата фирма, съгласно сключен договор и при спазване на условията в него.

**Условие 10.2.3.** Притежателят на настоящото разрешително да прилага инструкция за периодична проверка и поддръжка на състоянието на отвеждащата до водоплътните черпателни резервоари, канализационна мрежа на площадката на дружеството, както и периодично проверка на водоплътността й и нивото на отпадъчните води в нея, включително установяване на течове и предприемане на коригиращи действия за тяхното отстраняване.

**Условие 10.3. Документиране и докладване**

**Условие 10.3.1.** Пълната информация за всички регистрирани в изпълнение на **Условие 10.1.3** и **Условие 10.2.3** течове през съответната година и предприетите коригиращи действия, както и информация за колко време е отстранен теча, да се съхранява на площадката и да се предоставя на компетентния орган при поискване.

**Условие 10.2.2.** Информацията по **Условие 10.3.1** от настоящото разрешително да се докладва ежегодно като част от ГДОС.

**Условие № 11. Управление на отпадъците**

**Условие 11.1. Образуване на отпадъци**

**Условие 11.1.1.** Образуваните отпадъци при работата на инсталацията по **Условие 2.** да не се различават по вид (код и наименование) и да не превишават количествата, посочени в **Таблица 11.1.1.**

**Таблица 11.1.1. Производствени отпадъци**

|  |  |  |  |
| --- | --- | --- | --- |
| **Код на отпадъка** | **Наименование на отпадъка** | **Норма за ефективност (t/единица капацитет)** | **Количество t/y** |
| 02 01 06 | Животински изпражнения, урина и тор (включително използвана постелна слама), отпадъчни води, разделно събирани и пречиствани извън мястото на образуването им | 0,833 | 609 |

**Условие 11.1.2.** Притежателят на настоящото разрешително да прилага инструкция за периодична оценка на съответствието на нормите за ефективност при образуването на отпадъците с определените такива в условията на разрешителното. Инструкцията да включва установяване на причините за несъответствия и предприемане на коригиращи действия. Резултатите от изпълнението на инструкцията да се документират.

**Условие 11.2. Приемане на отпадъци за третиране**

**Условие 11.2.1.** На притежателя на настоящото разрешително не се разрешава приемане на отпадъци за третиране на площадката по **Условие 3.3.**

**Условие 11.3. Предварително съхраняване на отпадъци**

**Условие 11.3.1.** На притежателя на настоящото разрешително се разрешава да извършва предварително съхраняванена отпадъците образувани при производствената дейност, за срок не по-дълъг от:

* три години при последващо предаване за оползотворяване;
* една година при последващо предаване за обезвреждане.

**Условие 11.3.2.** Притежателят на настоящото разрешително да представи в срок до един месец, от датата на влизане в сила на настоящото комплексно разрешително, в РИОСВ актуален план/карта на площадката, в който са означени местата за предварителносъхранение на всички отпадъци, образувани на площадката.

**Условие 11.3.3.** При планирана промяна на място за съхранение на образуваните на площадката отпадъци притежателят на настоящото разрешително да представи в РИОСВ актуализация на плана/картата по **Условие 11.3.2.**, в срок един месец преди осъществяване на промяната.

**Условие 11.3.4.** Притежателят на настоящото разрешително да извършва предварително съхраняване на опасните отпадъци, образувани от производствената дейност, в добре затварящи се съдове, изготвени от материали, които не могат да взаимодействат с отпадъците. Съдовете да бъдат обозначени с добре видими надписи “опасен отпадък”, код и наименование на отпадъка, съгласно Наредба № 2 от 23 юли 2014 г. за класификация на отпадъците.

**Условие 11.3.5.** На притежателя на настоящото разрешително се разрешава да извършва предварително съхраняване на отпадъци с код и наименование:

|  |  |  |
| --- | --- | --- |
| **Код** | **Наименование на отпадъка** | **Годишно количество, разрешено за съхраняване, t/y** |
| 02 01 04 | Пластмасови отпадъци (с изключение на опаковки) | 4 |
| 02 01 10 | Метални отпадъци | 4 |
| 15 01 01 | Хартиени и картонени опаковки | 0,200 |
| 15 01 10\* | Опаковки, съдържащи остатъци от опасни вещества или замърсени с опасни вещества | 2 |
| 17 01 07 | Смеси от бетон, тухли, керемиди, плочки и керамични изделия, различни от упоменатите в 17 01 06 | 10 |
| 20 01 21\* | Луминесцентни тръби и други отпадъци, съдържащи живак | 0,100 |

**Условие 11.3.6.** Всички обособени места за предварително съхраняване на отпадъците, посочени в **Условие 11.3.5.**, трябва да имат трайна настилка (бетон, асфалт или друг подходящ материал), ясни надписи за предназначението на площадките, вида на отпадъците, които се третират в тях и да бъдат ясно означени и отделени от останалите съоръжения в обекта.

**Условие 11.3.6.1.** Притежателят на настоящото разрешително да извършва предварително съхраняване на опасните отпадъци, посочени в **Условие 11.3.5.**, в добре затварящи се съдове, изготвени от материали, които не могат да взаимодействат с отпадъците. Съдовете да бъдат обозначени с добре видими надписи „опасен отпадък”, код и наименование на отпадъка, съгласно Наредба № 2/23.07.2014 г. за класификация на отпадъците.

**Условие 11.3.7.** Предварителното съхраняване на излязло от употреба електрическо и електронно оборудване, посочено в **Условие 11.3.5.**, да се извършва в съответствие с изискванията на Наредбата за излязло от употреба електрическо и електронно оборудване.

**Условие 11.3.8.** Предварителното съхраняване на строителните отпадъци,посочени в **Условие 11.3.5.**, да се извършва в съответствие с изискванията на Наредбата за управление на строителните отпадъци и за влагане на рециклирани строителни материали.

**Условие 11.3.9.** На притежателя на настоящото разрешително се разрешава предварителното съхраняване на отпадъците да се осъществява по начин, който не позволява смесване на опасни отпадъци с други отпадъци, смесване на оползотворими и неоползотворими отпадъци, както и смесване на опасни отпадъци с други вещества, включително разреждане на опасни отпадъци.

**Условие 11.3.10.** Притежателят на настоящото разрешително да прилага инструкция за периодична оценка на съответствието на предварителното съхраняване с условията на разрешителното, на причините за установените несъответствия и за предприемане на коригиращи действия.

**Условие 11.4. Транспортиране на отпадъците**

**Условие 11.4.1.** На притежателя на настоящото разрешително се разрешава да предава за транспортиране отпадъците извън територията на площадката, на лица притежаващи приложимите, съгласно ЗУО документи за осъществяване на съответната дейност, включително въз основа на сключен договор. В случай, че тази дейност ще се извършва от притежателят на настоящото разрешително, същият следва да притежава такива документи.

**Условие 11.4.2.** Притежателят на настоящото разрешително да изготвя “Идентификационен документ”, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри, в случаите на предаване на опасни отпадъци за оползотворяване/обезвреждане.

**Условие 11.4.3.** Притежателят на настоящото разрешително да изготвя, съхранява и представя на контролните органи при поискване за всяка партида транспортиран отпадък копия от следните документи:

1. За производствени отпадъци:

- съпроводителен документ;

2. За опасни отпадъци:

- съпроводителен документ;

- „Идентификационен документ“, съгласно Наредба № 1/04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.5. Оползотворяване, в т. ч. рециклиране на отпадъците**

**Условие 11.5.1.** На притежателя на настоящото разрешително се разрешава да предава за оползотворяване, в т.ч. рециклиране отпадъците, образувани от дейността на предприятието, извън територията на площадката, единствено на лица, притежаващи документ по чл. 67 и/или по чл.78 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава при реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006г. относно превози на отпадъци.

**Условие 11.5.1.1.** Притежателят на настоящото разрешително да предава отпадъците, образувани на площадката**,** приоритетно за оползотворяване пред обезвреждане.

**Условие 11.5.2.** На притежателя на настоящото разрешително се разрешава да предава торовите маси, образувани от дейността на инсталацията по **Условие 2.**, като отпадък с код и наименование: 02 01 06 – животински изпражнения, урина и тор (включително използвана слама), отпадъчни води, разделно събрани и пречиствани извън мястото на образуването им, за производство на органични торове и за производство на електрическа енергия от селскостопански биогаз. Предаването като отпадък да се осъществява съгласно **Условие 11.5.1.**

**Условие 11.6.** **Обезвреждане на отпадъците**

**Условие 11.6.1.** На притежателя на настоящото разрешително се разрешава да предава за обезвреждане отпадъците, образувани от дейността на предприятието, извън територията на площадката, единствено на лица, притежаващи разрешение по чл. 67 от ЗУО или комплексно разрешително за конкретния вид отпадък и за извършване на съответната дейност, въз основа на писмен договор, или да ги предава при реда и при спазване на изискванията на Регламент (ЕО) № 1013/2006 на Европейския парламент и на Съвета от 14 юни 2006г. относно превози на отпадъци.

**Условие 11.7. Контрол и измерване на отпадъците**

**Условие 11.7.1.** Притежателят на настоящото разрешително да осъществява измерване/изчисляване на количествата генерирани на площадката отпадъци, с цел определяне на:

* годишно количество образувани отпадъци;
* стойностите на годишните норми за ефективност при образуването на отпадъци (само за отпадъците, които се генерират пряко от производствения процес - образувани торови маси).

**Условие 11.7.2.** Притежателят на настоящото разрешително да прилага инструкция за измерване или изчисляване на количествата образувани отпадъци и изчисление на стойностите на нормите за ефективност при образуването на отпадъци (за отпадъците, които се образуват пряко от производствения процес - образувани торови маси).

**Условие 11.7.3.** Притежателят на настоящото разрешително да прилага инструкция за оценка на съответствието на наблюдаваните годишни количества образувани отпадъци и стойностите на нормите за ефективност при образуването на отпадъци (само за отпадъците, които се образуват пряко от производствения процес - образувани торови маси) с определените такива в условията на разрешителното. Инструкцията да включва установяване на причините за несъответствия и предприемане на коригиращи действия**.**

**Условие 11.8.** **Анализи на отпадъците**

**Условие 11.8.1.** Притежателят на настоящото разрешително да извърши анализи на образуваните при производствената дейност отпадъци с цел класификация на отпадъците по чл. 3 от ЗУО.

**Условие 11.8.2.** Анализите на отпадъците да бъдат извършвани от акредитирани лаборатории, в съответствие с чл. 3 ал. 7 от ЗУО.

**Условие 11.9.** **Документиране и докладване**

**Условие 11.9.1.** Притежателят на настоящото разрешително да документира и докладва дейностите по управление на отпадъците съгласно изискванията на Наредба № 1 от 04.06.2014 г. за реда и образците, по които се предоставя информация за дейностите по отпадъците, както и реда за водене на публични регистри.

**Условие 11.9.1.1.** Притежателят на настоящото разрешително да съхранява на площадката всяка информация, чието документиране се изисква с горните условия (**Условие № 11. Управление на отпадъците**) за срок не по-кратък от пет календарни години, ако не е указано друго в съответната нормативна уредба. Информацията да се предоставя при поискване от компетентните органи.

**Условие 11.9.2.** Притежателят на настоящото разрешително да документира всички измервани/изчислявани съгласно **Условие 11.7.** количества отпадъци и да докладва като част от ГДОС образуваните количества като годишно количество и стойностите на нормите за ефективност при образуването на отпадъци (само за отпадъците, които се образуват пряко от производствения процес - образувани торови маси)**.**

**Условие 11.9.3.** Притежателят на настоящото разрешително да докладва като част от ГДОС обобщена информация по изпълнението на условията на КР към управлението на отпадъците.

**Условие 11.9.4.** Притежателят на настоящото разрешително да докладва преносите извън площадката на опасни и неопасни отпадъци, в определените случаи, посочени в Регламент № 166/ 2006 г. относно създаването на Европейски регистър за изпускането и преноса на замърсители (ЕРИПЗ).

**Условие 11А. Управление на странични животински продукти**

**Условие 11А.1.** На притежателя на настоящото разрешително се разрешава да предава торовите маси, образувани от дейността по отглеждане на птици, за наторяване на земеделски земи, при наличие на сключени договори със земеделски стопани.

**Условие 11.А.1.1.** Притежателят на настоящото разрешително да осъществява измерване/изчисляване на годишно количество образуван оборски тор**.**

**Условие 11А.2.** Притежателят на настоящото разрешително да съхранява страничните животински продукти - животински изпражнения и тор, единствено на места, осигуряващи, недопускане на замърсяване или увреждане на подземните води чрез всички необходими технически предпазни мерки, в това число в съоръжения, които да бъдат изградени от материали, непропускливи по отношение на съхраняваните вещества и които да се експлоатират и поддържат по начин, недопускащ:

* преминаване на съхраняваните вещества през стените или пода на съоръжението;
* разливи, вкл. от препълване на съоръженията и изнасяне на материал от площадката за съхранение;
* недопускане проникване на дъждовни води в съхраняваните вещества;
* разпространяването на интензивно миришещи вещества.

**Условие 11А.3.** Притежателят на настоящото разрешително да прилага инструкция за оценка на съответствието на съхраняването с изискванията в **Условие 11А.2**, установяване на причините за несъответствията и предприемане на коригиращи действия Резултатите от изпълнението на инструкцията да се документират.

**Условие 11А.4.** При възникване на разлив притежателят на настоящото разрешително да уведомява РИОСВ.

**Условие 11А.5. Докладване**

**Условие 11А.5.1.** Притежателят на настоящото разрешително да представя като част от ГДОС данни за годишните количества странични животински продукти, в т. ч. образуван оборски тор, образувани на площадката, както и схема на площадката, на която са обозначени всички места за тяхното съхраняване.

**Условие 11А.5.2.** Притежателят на настоящото разрешително да представя като част от ГДОС данни за:

* на кои площадки за съхраняване на странични животински продукти са извършени проверки през годината, какви несъответствия са установени, какви са причините, отстранени ли са несъответствията, ако не са – кога ще бъдат отстранени и да се предложи план за отстраняването им;
* годишните количества странични животински продукти, предадени на други лица;
* информация за дейностите, които ще извършват тези лица с приетите странични животински продукти;
* копия на регистрационните документи за извършване на дейност със страничните животински продукти на всяко от лицата или копия на сключени писмени договори за предаване на страничните животински продукти (животински изпражнения, урина и тор), когато същите се използват за наторяване.

**Условие № 12. Шум**

**Условие 12.1. Емисии**

**Условие 12.1.1.** Дейностите, извършвани на площадката, да се осъществяват по начин, недопускащ предизвикване на шум в околната среда над граничните стойности на еквивалентно ниво на шума, както следва:

По границите на площадката:

* дневно ниво – 70 dB(A);
* вечерно ниво – 70 dB(A);
* нощно ниво – 70 dB(A);

В мястото на въздействие (в най-близко разположените спрямо промишления източник точки, в урбанизираните територии и извън тях):

* дневно ниво – 55 dB(A);
* вечерно ниво – 50 dB(A);
* нощно ниво – 45 dB(A).

**Условие 12.2.** **Контрол и измерване**

**Условие 12.2.1.** Притежателят на настоящото разрешително да извършва не по-малко от един път в рамките на две последователни календарни години наблюдение на:

* общата звукова мощност на площадката;
* еквивалентните нива на шум в определени точки по границата на площадката;
* еквивалентните нива на шум в мястото на въздействие.

**Условие 12.2.2.** Притежателят на настоящото разрешително да прилага инструкция за наблюдение на показателите по **Условие 12.2.1.**

**Условие 12.2.3.** Притежателят на настоящото разрешително да прилага инструкция за оценка на съответствието на установените еквивалентните нива на шум по границата на производствената площадка и в мястото на въздействие с разрешените такива, установяване на причините за допуснатите несъответствия и предприемане на коригиращи действия. Наблюденията се провеждат при спазване изискванията на чл. 16, ал. 2 и чл. 18 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда и в съответствие с „Методика за определяне на общата звукова мощност, излъчвана в околната среда от промишлено предприятие и определяне нивото на шума в мястото на въздействие”.

**Условие 12.3.** **Документиране и докладване**

**Условие 12.3.1.** Притежателят на настоящото разрешително да документира, съхранява на площадката и представя при поискване от компетентните органи резултатите от наблюдението на определените показатели.

**Условие 12.3.2.** Притежателят на настоящото разрешително да документира, съхранява на площадката и представя при поискване от компетентните органи на резултатите от оценката на съответствието на установените нива на шум по границата на производствената площадка и в мястото на въздействие с разрешените такива, установените причини за допуснатите несъответствия и предприетите коригиращи действия.

**Условие 12.3.3.** Притежателят на настоящото разрешително да докладва като част от ГДОС:

* оплаквания от живущи около площадката;
* резултатите от извършени през изтеклата отчетна година наблюдения, в съответствие с изискванията на чл. 30, ал. 3 от Наредба № 54/13.12.2010 г. за дейността на националната система за мониторинг на шума в околната среда и за изискванията за провеждане на собствен мониторинг и предоставяне на информация от промишлените източници на шум в околната среда;
* установени несъответствия с поставените в разрешителното максимално допустими нива, причини за несъответствията, предприети/ планирани коригиращи действия.

**Условие № 13 Опазване на почвата и подземните води от замърсяване**

**Условие 13.1. Мерки за опазване на почвата и подземните води от замърсяване**

**Условие 13.1.1.** На притежателя на настоящото разрешително не се разрешава инжектиране, реинжектиране, пряко или непряко отвеждане на приоритетно опасни, приоритетни, опасни и вредни вещества в подземните води и почвите.

**Условие 13.1.2.** Притежателят на настоящото разрешително да прилага инструкция за периодична проверка за наличие на течове от тръбопроводи и оборудване, разположени на открито, установяване на причините и отстраняване на течовете.

**Условие 13.1.3.** Притежателят на настоящото разрешително да осигурява съхраняването на достатъчно количество подходящи сорбиращи материали за почистване в случай на разливи на определени за целта места.

**Условие 13.1.4.** Притежателят на настоящото разрешително да прилага инструкция, съдържаща мерки за отстраняване на разливи и/или изливания на вредни и опасни вещества върху производствената площадка (включително и в обвалованите зони).

**Условие 13.1.5.** Притежателят на настоящото разрешително да прилага инструкция за предотвратяване на наличие на течности в резервоари, технологично/пречиствателно оборудване или тръбопроводи, от които са установени течове, до момента на отстраняването им.

**Условие 13.1.6.** Притежателят на настоящото разрешително да прилага инструкция за периодична проверка и поддръжка на канализационната система за отпадъчни води на площадката.

**Условие 13.1.7.** Не се допуска използването на материали, съдържащи приоритетни вещества при изграждането на конструкции, инженерно строителни съоръжения и други, при които се осъществява или е възможен контакт с подземните води и почвите и от които същите могат да бъдат замърсени.

**Условие 13.2.** **Условия за мониторинг на почвата**

**Условие 13.2.1.** В срок до един месец от влизане в сила на настоящото разрешително, притежателят му да изготви и представи за съгласуване в РИОСВ и ИАОС, по реда на **Условие 6.11.**, план за мониторинг на почви, съобразен с условията на настоящото комплексно разрешително.

**Условие 13.2.2.** Притежателят на настоящото разрешително да извършва собствен мониторинг на състоянието на почвите на територията на площадка по показателите, посочени в **Таблица 13.2.2.** Пробовземането и анализите да се извършват от акредитирани лаборатории.

**Таблица 13.2.2. Мониторинг на почви**

|  |  |
| --- | --- |
| **Показател** | **Минимална честота на мониторинг** |
|  | Веднъж на 10 години |
|  | Веднъж на 10 години |
|  | Веднъж на 10 години |

**Условие 13.3. Документиране и докладване**

**Условие 13.3.1.** Притежателят на настоящото разрешително да документира и съхранява на площадката обобщени резултати от изпълнение на инструкциите по **Условие 13.1.**

**Условие 13.3.2.** Притежателят на настоящото разрешително да документира и съхранява на площадката резултатите от собствения мониторинг на почвите.

**Условие 13.3.3.** Притежателят на настоящото разрешително да документира и съхранява на площадката предприети допълнителни мерки за опазване на почвата и подземните води.

**Условие 13.3.4.** Притежателят на настоящото разрешително да докладва като част от ГДОС обобщени резултати от изпълнение на инструкциите по **Условие 13.1.**.

**Условие 13.3.5.** Притежателят на настоящото разрешително да докладва резултатите от собствения мониторинг на почви по **Условие 13.2.2.** като част от ГДОС.

**Условие 13.3.6.** Притежателят на настоящото разрешително да докладва предприетите допълнителни мерки за опазване на почвата и подземните води по **Условие 13.3.3.,** като част от ГДОС.

**Условие № 14. Предотвратяване и действия при аварии и случаи на непосредствена заплаха за екологични щети и/или причинени екологични щети**

**Условие 14.1.** Притежателят на настоящото разрешително да прилага инструкция за оценка на риска от аварии при извършване на организационни и технически промени.

**Условие 14.2.** Притежателят на настоящото разрешително да предприеме мерки за предотвратяване, контрол и/или ликвидиране на последствията при аварии.

**Условие 14.3.** Притежателят на настоящото разрешително да води документация за всяка възникнала аварийна ситуация, описваща:

* причините за аварията;
* време и място на възникване;
* последствия върху здравето на населението и околната среда;
* предприети действия по прекратяването на аварията и/или отстраняването на последствията от нея.

Документацията да се съхранява и представя при поискване от компетентния орган.

**Условие 14.4.** Притежателят на настоящото разрешително незабавно да уведомява РИОСВ и да води документация за следните случаи:

* измерени концентрации на вредни вещества над емисионните норми, заложени в разрешителното;
* непланирана емисия;
* инцидент, който е причинил замърсяване на повърхностни или подземни води, или е застрашил въздуха и/или почвата, или при който се изисква Общината да реагира незабавно.

**Условие № 15. Преходни режими на работа (пускане, спиране, внезапни спирания и други)**

**Условие 15.1.** Притежателят на настоящото разрешително да прилага план за мониторинг при анормални режими на инсталацията по **Условие № 2.**, който да включва като минимум вида, количествата и продължителността във времето на извънредните емисии и начините за тяхното измерване и контролиране. Обобщени резултати от мониторинга да се представят като част от ГДОС.

**Условие 15.2.** На притежателя на настоящото разрешително се разрешава експлоатацията на дизелов агрегат, единствено, като резервен вариант, в случаите на спряно електроподаване (авария).

**Условие № 16. Прекратяване на работата на инсталациите или на части от тях**

**Условие 16.1.** В случай на взето от оператора решение за прекратяване на дейността на инсталациите, посочени в **Условие № 2.** на настоящото разрешително или на части от тях, притежателят му да уведоми незабавно РИОСВ.

**Условие 16.2.** Един месец преди прекратяване на дейността на инсталациите или части от тях, притежателят на настоящото разрешително да представи в РИОСВ подробен план за закриване на дейностите на площадката или части от тях. Обхватът на плана да включва като минимум:

* отстраняване от площадката на всички контролирани от законодателството по околна среда вещества/материали;
* почистване (отстраняване/демонтиране при окончателно закриване) на тръбопроводи и съоръжения, които са работили с вещества/материали, контролирани от националното законодателство;
* почистване (отстраняване/демонтиране при окончателно закриване) на складови помещения/складови площадки, временни площадки за съхранение на отпадъци, обваловки и басейни;
* почистване и рекултивиране на замърсената на територията на площадката почва;
* инструкции и отговорни лица за всяка от дейностите по закриване;
* окончателна цена за всяка дейност и осигуряване на необходимите средства.

**Условие 16.2.1.** В случай, че изпълнението на Плана за закриване дейността на инсталациите или части от тях налага промяна в условията на комплексното разрешително, да се предприемат необходимите действия за разрешаването на тези промени преди изпълнение на Плана по **Условие 16.2.**

**Условие 16.3.** Един месецпреди временно прекратяване на дейността на инсталациите (технологичните съоръжения) или на части от тях, да се изготви и представи в РИОСВ подробен План за временно прекратяване на дейностите на площадката или част от тях. Планът да включва като минимум:

* почистване на тръбопроводи и оборудване, които са работили с вещества/материали, контролирани от националното законодателство;
* почистване на складови помещения/складови площадки, временни площадки за съхранение на отпадъци, обваловки и басейни;
* инструкции и отговорни лица за всяка от дейностите по временно прекратяване;
* окончателна цена за всяка от дейностите и осигуряване на необходимите средства.

**Условие 16.4.** Планът за временно прекратяване да бъде актуализиран при всяка промяна в експлоатацията на инсталациите по **Условие № 2**.

**Условие 16.5.** Изпълнението на мерките по плановете по **Условие 16.2.** и **Условие 16.3.** да се докладва, като част от съответния ГДОС.

**Условие 16.6.** В случай, че се закриват всички инсталации и дейности по Приложение № 4 от ЗООС, притежателят на настоящото разрешително да:

* направи оценка на състоянието на замърсяване на почвата и подземните води с опасни вещества, използвани, произвеждани или изпускани от инсталациите по **Условие № 2** през целия период на експлоатация;
* предприеме мерки за отстраняване на замърсяването до връщане на почвата и/или подземните води до базовото състояние, съгласно докладите за базовото състояние, в случай, че оценката е показала значително замърсяване на почвата и на подземните води;
* предприеме допълнителни действия за отстраняване, контролиране, ограничаване или намаляване на опасните вещества, така че предвид характеристиката на площадката и бъдещото й предназначение да не представлява риск за човешкото здраве и околната среда – когато установените в доклада за базово състояние нива на замърсяване представляват такъв риск;
* извършва действия по предходната подточка дори когато от него не се изисква да представя базов доклад, т.е. когато не използва, произвежда или изпуска съответни ОХВ, но е заварил такова предходно замърсяване. Подходът за определяне дали ОХВ са съответни е указан в Съобщение на Европейската комисия за насоки относно изготвянето на докладите за базово състояние;
* изготви и представи в РИОСВ доклад за изпълнението на дейностите за привеждане на площадката в задоволително състояние с оглед одобреното й бъдещо състояние.

**Приложение № 1 Списък с документи**

1. Заявление за издаване на комплексно разрешително на „РЕДЖИНА“ ЕООД, с. Стожер.
2. Приложения към заявление за издаване на комплексно разрешително на „РЕДЖИНА“ ЕООД, с. Стожер.